Cvetković: Srbija spremna da povuče tužbu za genocid
Srpski premijer naveo da bi trebalo postići dogovor da obe zemlje istovremeno povuku tužbe bez dodatnih uslova
Dok su guverneri Evropske banke za obnovu i razvoj zasedali u Zagrebu, u pozadini ovog skupa sastali su se premijeri Srbije i Hrvatske. Mirko Cvetković je Jadranki Kosor preneo spremnost Srbije da po dogovorenim uslovima povuče tužbu protiv Hrvatske za genocid. Premijeri Hrvatske i Srbije, Jadranka Kosor i Mirko Cvetković sastali su se danas u Zagrebu i razgovarali kako o otvorenim pitanjima koja opterećuju odnose dve zemlje, tako i o evropskim integracijama, ekonomskoj saradnji, problemima izbeglica, sukcesiji i graničnim sporovima. Ipak, ostala je najglasnija poruka srpskog premijera da je Srbija, u slučaju dogovora, spremna da povuče kontratužbu protiv Hrvatske pred Međunarodnim sudom pravde: poručio je Cvetković. Hrvatska premijerka istakla je da takvu odluku može doneti jedino Vlada, a ona do sada o tome nije raspravljala. Iako je, prema oceni Jadranke Kosor, izuzetno važno okretanje budućnosti, hrvatska Vlada misli da se treba jasno odrediti prema zločinima Miloševićeve politike. rekla je Kosor. U ime buduće saradnje, hrvatska premijerka je osim podrške Srbiji na evropskom putu, Mirku Cvetkoviću predala hrvatski prevod pravnih tekovina EU, koji je predstavnicima drugih zemalja regiona uručen ranije, prilikom susreta na Brdu kod Kranja. Predsednici Vlada Hrvatske i Srbije ocenili su da postoji prostor i za ubrzanje procesa sukcesije, a zajednički je stav da treba jačati ekonomsku saradnju dve zemlje, kako bi se što pre prevazišle posledice ekonomske krize.